***** ΚΑΝΟΝΙΣΜΟΣ (ΕΟΚ) αριθ. 2936/90 ΤΟΥ ΣΥΜΒΟΥΛΙΟΥ της 9ης Οκτωβρίου 1990 για την τροποποίηση του κανονισμού (ΕΟΚ) αριθ. 4055/89 για τον καθορισμό, για το 1990, των αλιευτικών δυνατοτήτων για ορισμένα αποθέματα ιχθύων ή ομάδες αποθεμάτων ιχθύων στη ζώνη διακανονισμού που ορίζεται από τη σύμβαση NAFO ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατητήσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11, την πρόταση της Επιτροπής, Εκτιμώντας: ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στο Συμβούλιο να ορίσει το σύνολο επιτρεπομένων αλιευμάτων (TAC) ανά απόθεμα ή ομάδα αποθεμάτων, το μερίδιο που αναλογεί στην Κοινότητα καθώς και τους ειδικούς όρους υπό τους οποίους τα αλιεύματα αυτά μπορούν να αλιευθούν· ότι ο κανονισμός (ΕΟΚ) αριθ. 4055/89 (1) καθόρισε, για το 1990, τις αλιευτικές δυνατότητες για ορισμένα αποθέματατα ιχθύων ή ομάδες αποθεμάτων ιχθύων στη ζώνη διακανονισμού που ορίζεται από τη σύμβαση για τη μελλοντική πολυμερή συνεργασία κατά την Αλιεία στο Βορειοδυτικό Ατλαντικό (NAFO)· ότι η NAFO καθόρισε το TAC για τα καλαμάρια (Illex) στις υποζώνες NAFO 3 και 4 σε 150 000 τόνους γαι το 1990, με την επιφύλαξη προσαρμογής βάσει επιστημονικών γνωμοδοτήσεων· ότι 16 000 τόνοι του TAC έχουν κατανεμηθεί σε ορισμένα συμβαλλόμενα μέρη της NAFO· ότι για το 1990 η NAFO δεν έχει ορίσει ποσόστωση για τα καλαμάρια (Illex) στις υποζώνες NAFO 3 και 4 για την Κοινότητα και τον Καναδά, δεδομένου ότι δεν έχουν ακόμη προσδιορισθεί οι ποσότητες που θα κατανεμηθούν στα δύο αυτά μέρη· ότι το σύνολο των ποσοστώσεων της Κοινότητας και του Καναδά δεν πρέπει να υπερβαίνει τη διαφορά μεταξύ του συνόλου των ποσοτήτων που κατανέμονται στα άλλα συμβαλλόμενα μέρη του TAC · ότι, στα πλαίσια των ευρύτερων υποχρεώσεών της, η Κοινότητα συμβάλλει στις προσπάθειες διατήρησης των αποθεμάτων ιχθύων στα διεθνή ύδατα· ότι τα διαθέσιμα επιστημονικά στοιχεία σχετικά με τα αποθέματα καλαμαριού (Illex) στις υποζώνες 3 και 4 NAFO δεν καθιστούν δυνατή την πργματοποίηση προβλέψεων για το 1990· ότι, κατά συνέπεια, ενδείκνυται να περιορισθούν οι αλιευτικές δυνατότητες της Κοινότητας επί των εν λόγω αποθεμάτων κατά το τρέχον έτος, μέσω ενός TAC ασφαλείας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το κείμενο που αφορά τα καλαμάρια (Illex) στις υποζώνες 3 και 4 NAFO, το οποίο περιλαμβάνεται στο παράρτημα Ι του κανονισμού (ΕΟΚ) αριθ. 4055/89, αντικαθίσταται από το κείμενο που παρατίθεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 9 Οκτωβρίου 1990.

[Source: multi_eurlex | Tokens: 2676]